संजय मांजरेकर

90च्या दशकात भारतीय क्रिकेट संघाची मिटींग मॅनेजरच्या हॉटेलमधल्या खोलीत होत असे. यात खास गोष्ट अशी होती की, वरिष्ठ खेळाडू खुर्ची आणि सोफ्यावर बसत आणि कनिष्ठ खेळाडू जमिनीवर बसत असत.

भारतीय खेळाडू मैदानात एकमेकांशी हिंदी, पंजाबी किंवा मराठीत बोलत असत. पण, काही कारणांमुळे टीम मिटींग नेहमी इंग्रजीत चालत असे. 

संजय मांजरेकर सांगतात की, "कॅप्टन अजहरुद्दीनच्या बोलण्याच्या पद्धतीमुळे हसायला येत असे. बऱ्याचदा ते अस्पष्ट बोलत. त्यांना समजून घेण्यासाठी आम्हाला त्यांच्या ओठांच्या हालचालीकडे लक्ष द्यावं लागे. एखाद्या जुन्या शॉर्ट वेव्ह ट्रांझिस्टरप्रमाणे त्यांचा आवाज यायचा. रेडिओच्या साऊंड वेव्हप्रमाणे कधी त्यांचा आवाज चढे किंवा उतरत असे."

ते पुढे सांगतात, "मी अजून एक गोष्ट पाहिली होती की, वरिष्ठ खेळाडूंना गरजेपेक्षा जास्त सन्मान दिला जात असे. जेव्हा वरिष्ठ खेळाडू खोलीमध्ये येत, तेव्हा कनिष्ठ खेळाडू एकदम उभे राहत. वरिष्ठ खेळाडूंचा आबही असा होता की कपिल देवसारखा वरिष्ठ खेळाडूही नेटमध्ये बॉलिंग करणं आपल्या योग्यतेचं नसल्याचं मानत असे."

व्यक्तिगत जीवनात अजहर प्रेमळ असला तरी तो आदर्श कॅप्टन कधीच नव्हता, असं संजय मांजरेकरांचं मत आहे.

संजय सांगतात, "जेव्हा विरोधी संघाच्या बॅट्समनचा मैदानात जम बसायचा तेव्हा मध्यंतरात अजहर आम्हा प्रत्येकाला याला आऊट कसं करायचं हे विचारायचा. मग, प्रत्येक जण आपापला सल्ला द्यायचे. त्या आधारावर अजहर निर्णय घ्यायचा की, एका बाजूनं तीन ओव्हर राजू टाकेल, दुसऱ्या टोकावरून मन्नू बॉलिंग करेल. त्यानंतर कपिल पाजी आणि श्रीनाथ बॉलिंगला येतील. त्यानंतर अजहर आपल्या फिल्डिंग पोझिशनवर हा विचार करत निघून जायचा की, आता पुढची 75 मिनिटे मला काही करायचं नाही."

द्रविड आणि गांगुलीमुळे घेतला संन्यास

80 आणि 90च्या दशकांत भारतीय क्रिकेटमध्ये सचिन तेंडुलकर आणि अनिल कुंबळे या दोन महान खेळाडूंचा उदय झाला. पण, तेव्हा अशी ही एक वेळी होती की, जेव्हा काही प्रतिभावान खेळाडू या उंचीपर्यंत पोहोचू नाही शकले. त्यातलेच संजय मांजरेकर एक होते. 

1996मध्ये जेव्हा अचानक त्यांनी क्रिकेटमधून संन्यास घेतला तेव्हा क्रिकेट पंडितांनी एका स्वरात सांगितलं की, त्यांचा किमान अजून तीन वर्षांचा खेळ बाकी आहे. 

संजय मांजरेकरांचं करिअर जवळून पाहणारे गौतम चिंतामणी सांगतात की, "जेव्हा आपण एखाद्या खेळाडूचा विचार करतो तेव्हा त्याच्या... \n\nवरील लेखासाठी मला एक चांगले शीर्षक द्या.
क्रिकेट : संजय मांजरेकर परफेक्शनचं 'वेड' असणारा माणूस